ΥΠΟΔΕΙΓΜΑΤΙΚΑ ΛΥΜΕΝΕΣ ΑΣΚΗΣΕΙΣ ΚΕΦ. 1ο

1. Μόριο DNA κυττάρου περιέχει 40.000 αζωτούχες βάσεις εκ των οποίων το 20% είναι γουανίνη. Να υπολογιστούν:

α. Τα ποσοστά των υπολοίπων βάσεων. β. Ο αριθμός των δεσμών υδρογόνου.

γ. Ο αριθμός των φωσφοδιεστερικών δεσμών. Λύση

Επειδή η άσκηση αναφέρεται σε μόριο DNA κυττάρου διακρίνουμε δύο (2) περιπτώσεις:

1η περίπτωση: Το DNA να είναι δίκλωνο γραμμικό

2η περίπτωση: Το DNA να είναι δίκλωνο κυκλικό

α. Λόγω της συμπληρωματικότητας των βάσεων και η κυτοσίνη θα έχει το ίδιο ποσοστό με την γουανίνη δηλαδή 20%. Το υπόλοιπο 60% μοιράζεται εξίσου στην αδενίνη και στη θυμίνη, άρα: Α=30%, Τ=30%. Τα ποσοστά αυτά δεν αλλάζουν είτε το DNA είναι δίκλωνο γραμμικό, είτε δίκλωνο κυκλικό.

β. Ο αριθμός των δεσμών υδρογόνου δίνεται από τη σχέση: 2Α+3C=δεσμοί υδρογόνου (1) Με βάση τα ποσοστά των βάσεων προκύπτει ότι Α=12.000, Τ=12.000, G=8.000, C=8.000 (2) Η σχέση (1) με την (2) δίνει:

2Α+3C=δεσμοί υδρογόνου→2∙12.000+3∙8.000=48.000 δεσμοί υδρογόνου.

· αριθμός των δεσμών υδρογόνου παραμένει σταθερός είτε το DNA είναι δίκλωνο γραμμικό, είτε δίκλωνο κυκλικό.

γ. 1η περίπτωση: Δίκλωνο γραμμικό DNA.

Στην περίπτωση αυτή ο αριθμός των φωσφοδιεστερικών δεσμών θα είναι κατά 2 μικρότερος από τον αριθμό των νουκλεοτιδίων, δηλαδή 39.998.

2η περίπτωση: Δίκλωνο κυκλικό DNA.

Στην περίπτωση αυτή ο αριθμός των φωσφοδιεστερικών δεσμών θα είναι ίδιος με τον αριθμό των νουκλεοτιδίων, δηλαδή 40.000.

2. Βακτηριακό DΝΑ περιέχει 40% θυμίνη. Αν ο αριθμός των δεσμών υδρογόνου που συγκρατούν τις δύο αλυσίδες του DΝΑ είναι 11.000, να βρεθεί ο αριθμός:

α. Των αζωτούχων βάσεων. β. Των πεντοζών.

γ. Των φωσφοδιεστερικών δεσμών στο μόριο. Λύση

Λόγω της συμπληρωματικότητας των βάσεων η αδενίνη θα έχει την ίδια αναλογία με τη θυμίνη δηλαδή 40%. Το υπόλοιπο 20% μοιράζεται εξίσου στην κυτοσίνη και γουανίνη. Άρα η αναλογία των βάσεων διαμορφώνεται ως εξής: Α=40%, Τ=40%, G=10%, C=10%.

	Ισχύει ο τύπος: 2Α+3C=δεσμοί υδρογόνου→ 2Α+3C=11.000
	(1)


Αν x ο συνολικός αριθμός των νουκλεοτιδίων του βακτηριακού DNA οι αριθμοί των βάσεων διαμορφώνονται ως εξής: Α=0,4x, Τ=0,4x, C=0,1x, G=0,1x (2)

Η σχέση (1) με την (2) δίνει:

2Α+3C=δεσμοί υδρογόνου→2∙ 0,4x+3∙0,1x=11.000→0,8x+0,3x=11.000→ 1,1x=11.000 → x=10.000 νουκλεοτίδια

· Από τη σχέση (2) προκύπτει:
Α=4.000 νουκλεοτίδια, Τ=4.000 νουκλεοτίδια, G=1.000 νουκλεοτίδια, C=1.000 νουκλεοτίδια

· Κάθε νουκλεοτίδιο περιλαμβάνει και μία (1) πεντόζη. Άρα θα υπάρχουν 10.000 πεντόζες.
γ. Από τη θεωρία είναι γνωστό ότι το DNA βακτηρίου είναι κυκλικό δίκλωνο μόριο. Κατά συνέπεια ο αριθμός των φωσφοδιεστερικών δεσμών θα είναι ίδιος με τον αριθμό των νουκλεοτιδίων, δηλαδή 10.000.

3. Ένα μόριο DΝΑ ευκαρυωτικού κυττάρου έχει 18.000 φωσφοδιεστερικούς δεσμούς και 23.000 δεσμούς υδρογόνου.

α. Να βρεθεί ο αριθμός των νουκλεοτιδίων με κάθε μία αζωτούχα βάση.

β. Το μήκος του μορίου σε nm, δεδομένου του ότι 10 ζεύγη νουκλεοτιδίων στη διπλή έλικα έχουν μήκος 3,4nm.

Λύση

Επειδή η άσκηση αναφέρεται σε μόριο DNA ευκαρυωτικού κυττάρου διακρίνουμε δύο (2) περιπτώσεις:

1η περίπτωση: Το DNA να είναι δίκλωνο γραμμικό (πυρήνας)

1

2η περίπτωση: Το DNA να είναι δίκλωνο κυκλικό (μιτοχόνδρια, χλωροπλάστες)

1η περίπτωση.

· Οι φωσφοδιεστερικοί δεσμοί θα είναι κατά 2 λιγότεροι σε σχέση με τον αριθμό των νουκλεοτιδίων. Ισχύουν οι σχέσεις:
	2Α+3C=δεσμοί υδρογόνου→ 2Α+3C=23.000
	(1)

	2Α+2C=αριθμός νουκλεοτιδίων→ 2Α+2C=18.002
	(2)

	Από την επίλυση των 2 αυτών εξισώσεων προκύπτει:
	

	Α=4.003 Τ=4.003, G=4.998, C=4.998.
	


· Τα 18.002 νουκλεοτίδια αντιστοιχούν σε 9.001 ζεύγη βάσεων. Άρα: Τα 10 ζεύγη βάσεων έχουν μήκος 3,4nm
Τα 9.001
x;

Χ= 3.060,34 nm

2η περίπτωση.

· Οι φωσφοδιεστερικοί δεσμοί θα είναι ίσοι με τον αριθμό των νουκλεοτιδίων. Ισχύουν οι σχέσεις:
	2Α+3C=δεσμοί υδρογόνου→ 2Α+3C=23.000
	(1)

	2Α+2C=αριθμός νουκλεοτιδίων→ 2Α+2C=18.000
	(2)

	Από την επίλυση των 2 αυτών εξισώσεων προκύπτει:
	

	Α=4.000 Τ=4.000, G=5.000, C=5.000.
	


· Τα 18.000 νουκλεοτίδια αντιστοιχούν σε 9.000 ζεύγη βάσεων. Άρα: Τα 10 ζεύγη βάσεων έχουν μήκος 3,4nm
Τα 9.000
x;

Χ= 3.060 nm

4. Δίνεται η μία από τις δύο αλυσίδες δύο διαφορετικών τμημάτων ενός γονιδίου. 1ο τμήμα: GGCCATTACC

2ο τμήμα: ATACGGGCAT Να βρεθούν:

α. Οι συμπληρωματικές τους.

β. Ο αριθμός των δεσμών υδρογόνου.

γ. Ο αριθμός των φωσφοδιεστερικών δεσμών του κάθε τμήματος. δ. Το μήκος του κάθε τμήματος.

ε. Ποιο τμήμα είναι πιο σταθερό και γιατί; Λύση

Επειδή η άσκηση αναφέρεται σε τμήμα γονιδίου θεωρούμε το τμήμα αυτό δίκλωνο και γραμμικό.

α. Με βάση τον κανόνα της συμπληρωματικότητας των βάσεων προκύπτει: Συμπληρωματική αλυσίδα 1ου τμήματος: CCGGTAATGG Συμπληρωματική αλυσίδα 2ου τμήματος: TATGCCCGTA

β. Βρίσκουμε το άθροισμα Α+Τ και G+C μόνο για τη μία αλυσίδα του μορίου (όποια θέλουμε) και εφαρμόζουμε τον τύπο 2Α+3C=δεσμοί υδρογόνου. Ισχύει:

Για το 1ο τμήμα: 2Α+3C=δεσμοί υδρογόνου→2∙4 + 3∙6 = 8+18=26 δεσμοί υδρογόνου

Για το 2ο τμήμα: 2Α+3C=δεσμοί υδρογόνου→2∙5 + 3∙5 = 10+15=25 δεσμοί υδρογόνου

γ. Οι φωσφοδιεστερικοί δεσμοί θα είναι κατά 2 λιγότεροι από τον αριθμό των βάσεων. Άρα: Για το 1ο τμήμα: (2Α+2C)-2=φωσφοδιεστερικοί δεσμοί→ (2∙4 + 2∙6)-2 =(8+12)-2=18 φωσφοδιεστερικοί δεσμοί.

Για το 2ο τμήμα: (2Α+2C)-2=φωσφοδιεστερικοί δεσμοί→ (2∙4 + 2∙6)-2 =(8+12)-2=18 φωσφοδιεστερικοί δεσμοί.

δ. Και τα δύο τμήματα θα έχουν το ίδιο μήκος δηλαδή 10 ζεύγη βάσεων.

ε. Σταθερότερο είναι το τμήμα με τους περισσότερους δεσμούς υδρογόνου δηλαδή το 1ο.

5. Τέσσερα δείγματα νουκλεϊκών οξέων μελετήθηκαν ως προς τη σύσταση των αζωτούχων βάσεων τους και τον αριθμό των φωσφοδιεστερικών δεσμών και βρέθηκαν τα ακόλουθα στοιχεία:

	
	Α
	G
	Τ
	C
	U
	φ.δ.

	Δείγμα 1
	1852
	2148
	1852
	2148
	-
	8000

	Δείγμα 2
	1852
	2148
	1852
	2148
	-
	7998

	Δείγμα 3
	1852
	2148
	1852
	2148
	-
	7999

	Δείγμα 4
	1852
	2148
	-
	2148
	1852
	7999


Τι μπορείτε να συμπεράνετε για το είδος του νουκλεϊκού οξέος του κάθε δείγματος;

Λύση

1ο δείγμα: 2Α+2C= αριθμός νουκλεοτιδίων→ 2∙1852 + 2∙2148 = 8.000 νουκλεοτίδια. Πρόκειται για κυκλικό δίκλωνο DNA αφού ο αριθμός των νουκλεοτιδίων είναι ίσος με τον αριθμό των φωσφοδιεστερικών δεσμών (θα μπορούσε να είναι κυκλικό μονόκλωνο αλλά επειδή Α+G/T+C=1 θεωρούμε ότι είναι δίκλωνο κυκλικό).

2ο δείγμα: 2Α+2C= αριθμός νουκλεοτιδίων→ 2∙1852 + 2∙2148 = 8.000 νουκλεοτίδια. Πρόκειται για δίκλωνο γραμμικό DNA αφού ο αριθμός των φωσφοδιεστερικών δεσμών είναι μικρότερος κατά δύο (2) από τον αριθμό των νουκλεοτιδίων.

3ο δείγμα: 2Α+2C= αριθμός νουκλεοτιδίων→ 2∙1852 + 2∙2148 = 8.000 νουκλεοτίδια. Πρόκειται για μονόκλωνο γραμμικό DNA αφού ο αριθμός των φωσφοδιεστερικών δεσμών είναι μικρότερος κατά ένα (1) από τον αριθμό των νουκλεοτιδίων.

4ο δείγμα: 2Α+2C= αριθμός νουκλεοτιδίων→ 2∙1852 + 2∙2148 = 8.000 νουκλεοτίδια. Πρόκειται για μονόκλωνο γραμμικό RNA αφού ο αριθμός των φωσφοδιεστερικών δεσμών είναι μικρότερος κατά ένα (1) από τον αριθμό των νουκλεοτιδίων και υπάρχει ουρακίλη αντί της θυμίνης.

6. Ένα ινίδιο χρωματίνης ευκαρυωτικού κυττάρου αποτελείται από 15.740 ζεύγη βάσεων. Αν το επαναλαμβανόμενο τμήμα του DNA που συνδέει δύο διαδοχικά νουκλεοσώματα έχει μήκος 80 ζεύγη βάσεων, να υπολογιστεί:

α. Ο αριθμός των μορίων ιστονών που περιέχονται στο μεταφασικό χρωμόσωμα. β. Ο αριθμός των φωσφοδιεστερικών δεσμών.

γ. Ο αριθμός των δεσμών υδρογόνου αν είναι γνωστό ότι οι αδενίνες αποτελούν το 30% του συνόλου των βάσεων.

(Να ληφθεί υπόψη ότι στα άκρα του ινιδίου βρίσκονται νουκλεοσώματα) Λύση

α. Το κάθε νουκλεόσωμα είναι γνωστό ότι αποτελείται από DNA μήκους 146 ζεύγη βάσεων και 8 μόρια ιστονών. Επίσης θα ισχύει:

2 νουκλεοσώματα συνδέονται με 1 ενδιάμεσο τμήμα.

3 νουκλεοσώματα συνδέονται με 2 ενδιάμεσο τμήμα.

4 νουκλεοσώματα συνδέονται με 3 ενδιάμεσο τμήμα.

.

.

x νουκλεοσώματα συνδέονται με x-1 ενδιάμεσο τμήμα.

Άρα ο συνολικός αριθμός των ζευγών βάσεων στο ινίδιο αυτό θα δίνεται από τη σχέση: 146∙x + (x-1) ∙80 = 15740→146∙x+ 80∙x-80=15740→x=70 νουκλεοσώματα.

Στο μεταφασικό χρωμόσωμα το DNA έχει διπλασιαστεί. Άρα και τα νουκλεοσώματα θα είναι 70∙2=140. Κατά συνέπεια τα μόρια των ιστονών θα είναι:140∙8=1120 β. Το ινίδιο χρωματίνης ευκαρυωτικού κυττάρου είναι δίκλωνο γραμμικό. Άρα ο αριθμός των

φωσφοδιεστερικών δεσμών θα είναι κατά 2 μικρότερος από τον αριθμό των νουκλεοτιδίων, δηλαδη: (2∙15740)-2=31478 φ.δ.

γ. Τα ποσοστά των υπολοίπων βάσεων θα είναι: Τ=30%, G=20%, C=20% Οι αριθμοί των βάσεων θα είναι:

Α= (2∙15720) ∙30%=9444 Τ= (2∙15720) ∙30%=9444 G= (2∙15720) ∙20%=6296 C= (2∙15720) ∙20%=6296

Ισχύει ο τύπος: 2Α+3C=δ.Η→2 ∙9444+3 ∙6296=37.776 δ.Η.

Α+T

7. Αν σ' ένα μόριο DNA ο λόγος ― είναι 2/3 και οι δεσμοί υδρογόνου είναι 4550,

G+C

να βρείτε τον αριθμό των νουκλεοτιδίων με κάθε είδος αζωτούχας βάσης.

Λύση

Εφόσον στο μόριο αναπτύσσονται δεσμοί υδρογόνου, αυτό θα είναι δίκλωνο (γραμμικό ή κυκλικό)

Με βάση τα δεδομένα της άσκησης προκύπτει:

	Α+T
	2
	2Α
	2
	(1)
	

	― = ― →
	― = ― →C=3Α/2
	
	

	G+C
	3
	2C
	3
	
	

	
	
	3
	


Ισχύει ο τύπος:

2Α + 3C= δεσμοί υδρογόνου → 2Α + 3C= 4550  (2)

Από τις (1) και (2) προκύπτει: Α=700, Τ=700, C=1050, G=1050

8. Ένας διπλοειδής οργανισμός έχει 20 ζεύγη χρωμοσωμάτων σε κάθε σωματικό κύτταρο. Το φύλο του, καθορίζεται όπως ακριβώς και στον άνθρωπο. Να υπολογίσετε: α. Πόσα αυτοσωμικά και πόσα φυλετικά χρωμοσώματα υπάρχουν στα σωματικά κύτταρα του οργανισμού.

β. Πόσα αυτοσωμικά και πόσα φυλετικά χρωμοσώματα υπάρχουν σε ένα ωάριο ή σε ένα σπερματοζωάριο του.

γ. Πόσες χρωματίδες και πόσοι βραχίονες υπάρχουν σε ένα σωματικό κύτταρο του συγκεκριμένου οργανισμού που βρίσκεται στη μετάφαση.

δ. Πόσα μόρια DΝΑ υπάρχουν στα σωματικά κύτταρα αυτού του οργανισμού στην αρχή της μεσόφασης και πόσα στην αρχή της κυτταροδιαίρεσης.

Λύση

· Επειδή το φύλο του καθορίζεται όπως και στον άνθρωπο αυτό σημαίνει ότι ο συγκεκριμένος οργανισμός θα έχει ένα ζεύγος χρωμοσωμάτων που θα καθορίζει το φύλο του (ΧΧ αν είναι θηλυκό ή ΧΥ αν είναι αρσενικό). Κατά συνέπεια θα έχει 2 φυλετικά χρωμοσώματα και 19 ζεύγη αυτοσωμικών χρωμοσωμάτων ή 38 αυτοσωμικά χρωμοσώματα. β. Το ωάριο και το σπερματοζωάριο είναι γενετικά κύτταρα και έχουν το μισό γενετικό υλικό σε σχέση με τα σωματικά κύτταρα. Κατά συνέπεια θα έχουν 19 αυτοσωμικά και 1 φυλετικό χρωμόσωμα.
γ. Κατά τη μετάφαση παρατηρούνται 40 χρωμοσώματα, το καθένα από τα οποία αποτελείται από 2 αδελφές χρωματίδες. Άρα στο σωματικό κύτταρο που βρίσκεται στη μετάφαση υπάρχουν 80 χρωματίδες. Οι αδελφές χρωματίδες συγκρατούνται ενωμένες στο κεντρομερίδιο, το οποίο διαιρεί κάθε χρωματίδα σε δύο βραχίονες. Άρα ο αριθμός των βραχιόνων θα είναι διπλάσιος αυτού των χρωματίδων, δηλαδή 160.

δ. Στην αρχή της μεσόφασης κάθε χρωμόσωμα αντιπροσωπεύεται από ένα μόριο DΝΑ. Άρα σε ένα σωματικό κύτταρο στο στάδιο αυτό θα υπάρχουν 40 μόρια DΝΑ. Το DΝΑ αντιγράφεται κατά τη μεσόφαση, με σκοπό το κύτταρο να διαιρεθεί, οπότε στην αρχή της κυτταροδιαίρεσης θα υπάρχουν 80 μόρια DNA.


4
